钦定古今图书集成/明伦汇编/官常典/第645卷 > 唐
## 钦定古今图书集成/明伦汇编/官常典/第645卷 > 唐

唐制以京县为正五品，诸县品秩以上中下为差。
按《唐书百官志》：“京县令各一人，正五品上；丞二人，从
七品上；主簿二人，从八品上；录事二人，从九品下；尉
六人，从八品下；畿县，令各一人，正六品上；丞一人，正
八品下；主簿一人，正九品上；尉二人，正九品下；上县
令一人，从六品上；丞一人，从八品下；主簿一人，正九
品”下；尉二人，从九品上。中县：令一人，正七品上；丞一
人，从八品下；主簿一人，从九品上；尉一人，从九品下。
中下县：令一人，从七品上；丞一人，正九品上；主簿一
人，从九品上；尉一人，从九品下。下县：令一人，从七品
下；丞一人，正九品下；主簿一人，从九品上；尉一人，从
九品下。县令掌道风化，察冤滞，听狱讼。凡民田收授，
县令给之。每岁季冬，行乡饮酒礼。籍帐、传驿、仓库、盗
贼、堤道，虽有专官，皆通知县丞为之贰。县尉分判众
曹，收率课调。

〈注〉武德元年，改书佐曰县尉，寻改曰“正。”诸县置主簿，以流外为之。京县上县丞，皆一人，畿县上县正，皆四人。七年，改县正复曰尉。贞观初，诸县置录事。开元中，上县万户，中县四千户以上，增尉一人。京兆河南府诸县，户三千以上，置市令一人；户一万以上，置义仓督三人。其后，畿县户不及四千，亦置尉二人，万户增一人。凡县有司功佐、司仓佐、司户佐、司兵佐、司法佐、司士佐、典狱、门事等。畿县减司兵，上县有司户、司法而已。凡县皆有经学博士、助教各一人。京县学生五十人，畿县四十人，中县以下各二十五人。